2.1.2.	Makrogazdasági céljaink		
		
A gazdasági stratégia hosszabb távú célja a modernizáció és a gazdasági felzárkózás az EU-15-re jellemző átlaghoz. Rövidtávon azonban az egyensúly helyreállítása a legfontosabb feladat. Hosszabb távon a fő cél továbbra is a foglalkoztatás bővülésének, a versenyképesség és a tőkevonzó képesség erősödésének támogatása.	A felzárkózás folytatása most az egyensúly elérését igényli	
		
A kormány gazdaságpolitikai programja az elkövetkező két évben az egyensúlyi helyzet megteremtését és a szerkezeti reformokat helyezi a középpontba. Ez alapozza meg a következő időszak gyorsabb növekedését, az eurónak a gazdaság teljesítményével összhangban történő bevezetését. Mindezt a kormányprogram mellett a 2006–2008 időszakra szóló "Új egyensúly programja" és az erre épülő konvergenciaprogram fejezi ki.	Az egyensúly belső érdek és európai uniós elvárás is	
		
A makrogazdasági stabilitás a sikeres fejlesztéspolitika feltétele. Ennek elérését az európai uniós források célszerű és hatékony felhasználása is segíti. A gyorsuló gazdasági növekedés többletforrásokhoz juttatja a költségvetést. A kohéziós politika fejlesztési forrásai segítik a nagy közszolgáltatási rendszerek (a nyugdíj, az egészségügy és a szociális támogatási rendszer, valamint az oktatás) átalakítását annak érdekében, hogy e rendszerek eredményesebben és hatékonyabban működjenek.  	Az EU-források is segítik a stabilitás elérését	

2.2.	Magyarország jogosult a közösségi támogatásokra		
		
A közösségi támogatásokra való jogosultság feltételeit a Tanács 1083/2006 számú2 rendeletének 5–7. cikkelye szabályozza. Eszerint a "konvergencia" célkitűzés alá az az ún. NUTS-II szintű régió tartozik, amelynek a 2000–2002-es időszakra vonatkozó, közösségi adatok alapján számított egy főre jutó GDP-je – vásárlóerő-paritáson mérve – kevesebb a közösségi átlag 75%-ánál.	Magyarország az EU kohéziós politikájának egyik legfőbb nyertese	
		
Az Európai Parlament és a Tanács 2003. május 23-án kihirdetett 1059/2003/EK rendeletének 2005. évi kiegészítése rögzítette, hogy Magyarország területe hét NUTS-II régióra oszlik. Az egyes régiók GDP-adatai az 1. táblázat szerint alakulnak.	Magyarország területe hét régióra oszlik